Document ID: 31998R1980

KOMISSION ASETUS (EY) N:o 1980/98,
annettu 17 päivänä syyskuuta 1998,
Afrikan, Karibian ja Tyynenmeren valtioista (AKT-valtioista) peräisin olevien tiettyjen maataloustuotteiden yhteisön tariffikiintiöiden ja tariffikattojen avaamisesta ja hallinnoinnista sekä yhteisön suorittaman mainittujen maataloustuotteiden viitemäärien valvonnan vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98 (1) ja erityisesti sen 30 artiklan,
sekä katsoo, että
neljännessä AKT-EY-yleissopimuksessa (2), jäljempänä "yleissopimus", määrätään, että tuotaessa yhteisöön tiettyjä Afrikan, Karibian ja Tyynenmeren valtioista (AKT-valtiot) peräisin olevia tuotteita voidaan tariffikiintiöiden ja -kattojen sekä viitemäärien rajoissa soveltaa tullittomuutta tai tullinalennusta ja että mainitut yleissopimuksessa määrätyt tariffikiintiöt ja -katot sekä viitemäärät on avattava vuosittain yleissopimuksen voimassaolon ajan,
komission tehtävä on hyväksyä tariffikiintiöiden ja -kattojen sekä viitemäärien avaamiseen ja hallinnointiin liittyvät toimenpiteet,
tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (3), sellaisena kuin se on viimeksi muutettuna asetuksella (EY) N:o 1677/98 (4), on kodifioitu luovutusta vapaaseen liikkeeseen koskevien ilmoitusten vastaanottamisjärjestyksen mukaisesti käytettäviksi tarkoitettujen tariffikiintiöiden hallinnointiin sekä etuuskohteluun oikeutettujen tuotteiden tuonnin valvontaan liittyvät säännökset,
Lomén yleissopimuksen puolivälin tarkistuksen yhteydessä sovittiin, että järjestelyn muutoksia sovelletaan 1 päivästä tammikuuta 1996; tämän vuoksi olisi säädettävä, että tätä asetusta sovelletaan ja komission asetukset (EY) N:o 1280/94 (5), sellaisena kuin se on muutettuna asetuksella (EY) N:o 896/95 (6), (EY) N:o 2763/94 (7), sellaisena kuin se on viimeksi muutettuna asetuksella (EY) N:o 2411/96 (8), ja (EY) N:o 2942/95 (9), sellaisena kuin se on muutettuna asetuksella (EY) N:o 982/96 (10), kumotaan samasta päivämäärästä lähtien, ja
tässä asetuksessa säädetyt toimenpiteet ovat tullikoodeksikomitean antaman lausunnon mukaiset,
ON ANTANUT TÄMÄN ASETUKSEN:
1 artikla
1. Liitteessä A lueteltuihin Afrikan, Karibian ja Tyynenmeren valtioista (AKT-valtiot) peräisin oleviin tuotteisiin, jotka on luovutettu vapaaseen liikkeeseen yhteisössä ja joiden mukana seuraa yleissopimuksen alkuperää koskevan pöytäkirjan mukainen alkuperäselvitys, voidaan soveltaa tullittomuutta tai tullinalennusta mainitussa liitteessä esitettyjen tariffikiintiöiden rajoissa.
2. Komissio hallinnoi tässä artiklassa tarkoitettuja tariffikiintiöitä asetuksen (ETY) N:o 2454/93 308 a, 308 b ja 308 c artiklan säännösten mukaisesti.
3. Jokaisen jäsenvaltion on taattava kyseisten tuotteiden tuojille yhtäläinen ja jatkuva mahdollisuus käyttää tariffikiintiöitä, jos niissä jäljellä oleva määrä sen sallii.
2 artikla
1. Liitteessä B lueteltuihin Afrikan, Karibian ja Tyynenmeren valtioista (AKT-valtiot) peräisin oleviin tuotteisiin, jotka on luovutettu vapaaseen liikkeeseen yhteisössä ja joiden mukana seuraa yleissopimuksen alkuperää koskevan pöytäkirjan mukainen alkuperäselvitys, voidaan soveltaa tullittomuutta mainitussa liitteessä esitettyä tariffikattoa vastaavasti.
2. Tässä artiklassa tarkoitettu tariffikatto asetetaan yhteisön valvontaan, jonka komissio toteuttaa tiiviissä yhteistyössä jäsenvaltioiden kanssa asetuksen (ETY) N:o 2454/93 308 d artiklan säännösten mukaisesti.
3 artikla
1. Liitteessä C luetellut Afrikan, Karibian ja Tyynenmeren valtioista (AKT-valtiot) peräisin olevat tuotteet, jotka on luovutettu vapaaseen liikkeeseen yhteisössä ja joiden mukana seuraa yleissopimuksen alkuperää koskevan pöytäkirjan mukainen alkuperäselvitys, voidaan vapauttaa tullista mainitussa liitteessä esitettyjen viitemäärien rajoissa, ja tuotteet asetetaan yhteisön valvontaan.
2. Selvitys viitemäärien käytöstä tehdään koko yhteisön osalta jäsenvaltioiden komissiolle toimittamien tietojen perusteella asetuksen (ETY) N:o 2454/93 308 d artiklan säännösten mukaisesti.
4 artikla
Tätä asetusta sovellettaessa komissio toteuttaa tiiviissä yhteistyössä jäsenvaltioiden kanssa kaikki tarvittavat toimenpiteet.
5 artikla
Kumotaan asetukset (EY) N:o 1280/94, (EY) N:o 2763/94 ja (EY) N:o 2942/95.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä syyskuuta 1998.

Labels: 3
18
6